C 81/76
DA
Den Europæiske Unions Tidende
18.2.2022
Torsdag den 24. juni 2021
G. der henviser til, at webportalen »Deltag i debatten« har vist sig at være et nyttigt adgangspunkt for borgere og interesserede parter, der ønsker at deltage i forberedelsen af Kommissionens politik; der henviser til, at Revisionsretten imidlertid har offentliggjort en særberetning i 2019 med en række anbefalinger for at forbedre denne portal, navnlig med hensyn til brugen af oversættelse; H. der henviser til, at Kommissionen i 2018 indledte sin praksis med at sammenlægge rapporter om anvendelse af nærhedsprincippet og proportionalitetsprincippet i udarbejdelsen af EU-lovgivning med rapporter om forbindelserne med de nationale parlamenter, idet de nationale parlamenters synspunkter således blev bragt mere i forgrunden, og man undgik overlapninger mellem de to årlige rapporter; I. der henviser til, at Kommissionen i 2017 modtog 52 begrundede udtalelser fra nationale parlamenter om nærhedsprincippet, 37 i 2018 og ingen i 2019; J. der henviser til, at fraværet i 2019 af begrundede udtalelser fra de nationale parlamenter ikke skyldtes en bedre gennemførelse af nærhedsprincippet og proportionalitetsprincippet, men at det skyldtes, at 2019 var et overgangsår mellem to af Kommissionens mandatperioder, med et afgående Europa-Parlament og afholdelse af nyvalg hertil og derfor færre lovgivningsinitiativer og -forslag end i de foregående år, K. der henviser til, at det anerkender behovet for større inddragelse af de nationale parlamenter sammen med Europa-Parlamentet i den demokratiske kontrol med forstærket samarbejde i forbindelse med politikområder med delt kompetence; L. der henviser til, at Regionsudvalget for nylig i marts 2021 indførte regionale knudepunkter 2.0; der henviser til, at udvalget iværksatte dette projekt for at overvåge, hvordan EU-politikkerne fungerer i praksis; M. der henviser til, at mandatet for Udvalget for Forskriftskontrol omfatter kontrol af kvaliteten af konsekvensanalyser; N. der henviser til, at Kommissionen har givet tilsagn om at anvende »én ind — én ud-princippet«, hvorved alle lovgivningsforslag, som indebærer nye forpligtelser, bør fritage borgere og virksomheder for en tilsvarende, eksisterende byrde på EU-plan inden for det samme politikområde, men at Kommissionen indtil til nu ikke har anvendt princippet med succes; O. der henviser til, at den nuværende krise har afsløret behovet for at lette unødvendige reguleringsmæssige byrder for at sikre, at EU-lovgivningen giver de fordele, de er tænkt til at give, idet man reducerer unødvendige omkostninger og inden for rimelige tidsfrister, navnlig for at fremskynde støtteforanstaltninger for forbrugere, små og mellemstore virksomheder (SMV'er) og mikrovirksomheder; der henviser til, at lovgivningen til gavn for forbrugere, arbejdstagere, SMV'er og borgere som helhed bør være afbalanceret, klar, omfattende, inklusiv og, hvor det er relevant, baseret på den nødvendige videnskabelige dokumentation; understreger, at mikrovirksomheder og SMV'er kun bør stilles over for forpligtelser, der står mål med deres særlige karakter og sektorspecifikke karakteristika, og tilskynder Kommissionen til at træffe kraftige håndhævelsesforanstaltninger for at begrænse markedsfragmentering, fjerne uberettigede markeds­ hindringer og sikre lige vilkår; der henviser til, at »bedre regulering« imidlertid bør være for alle og tjene det europæiske samfunds interesser; P. der henviser til, at Europa-Parlamentet, Kommissionen og Rådet som lovgivende organer bør overholde principperne om kompetencetildeling, nærhed og proportionalitet; 1.
minder om vigtigheden af Kommissionens årsrapporter om nærhedsprincippet og proportionalitetsprincippet;
2. glæder sig over, at der løbende tages hensyn til nærhedsprincippet og proportionalitetsprincippet, som er grundlæggende ledende principper for Den Europæiske Union; minder om vigtigheden af at fremme en fælles forståelse af nærhed og proportionalitet på EU-niveau samt de bekymringer, der blev rejst i tidligere rapporter, om den noget overfladiske karakter af Kommissionens årsrapporter om nærhedsprincippet og proportionalitetsprincippet, som ofte ikke i detaljer fokuserer på, hvordan disse principper følges i forbindelse med EU's politiske beslutningsproces; konstaterer, at Kommissionens årsrapporter om nærhedsprincippet og proportionalitetsprincippet er blevet mere omfattende; 3. minder om betydningen af, at nærhedsprincippet, der er forankret i artikel 5 i traktaten om Den Europæiske Union, ifølge hvilken beslutningerne skal træffes så tæt som muligt på borgerne og virksomhederne, konstant respekteres, og at foranstaltninger truffet på EU-plan er berettigede i lyset af de muligheder, der findes på nationalt, regionalt eller lokalt plan, samtidig med at følgende tre grundlæggende processer respekteres: retrospektiv vurdering, konsekvensanalyse og høring af